Surathai21/ocs-krisdika huggingface dataset:
พระราชบัญญัติว่าด้วยสภากาชาดไทยเพิ่มเติม พระพุทธศักราช 2463
วันที่ประกาศ: 1920-11-07

content: พระราชบัญญัติว่าด้วยสภากาชาดไทยเพิ่มเติม พระพุทธศักราช ๒๔๖๓
content: พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว มีพระบรมราชโองการมา ณ พระสุรสีหนาทให้ประกาศทราบทั่วกันว่า ตั้งแต่ได้ตราพระราชบัญญัติว่าด้วยสภากาชาดไทยขึ้นแล้วเป็นต้นมา กิจการแห่งสภานี้ได้ดำเนินสู่ความเจริญมาเป็นลำดับ สมดังพระราชประสงค์จำนงหมายในการที่ได้ทรงพระกรุณาโปรดเกล้าฯ
content: ให้ตั้งสภานี้ขึ้น อีกประการหนึ่งบัดนี้กรรมการกาชาดระหว่างประเทศที่เจเนวา ได้รับสภากาชาดไทยเข้าในสมาคมกาชาดระหว่างประเทศแล้ว ฉะนั้น จึงเป็นการสมควรที่จะให้มีการเพิ่มเติมข้อความในพระราชบัญญัติซึ่งได้ตราไว้แล้วนั้น เพื่อให้สภากาชาดไทย มีอำนาจวางข้อบังคับจัดการอันเป็นหน้าที่ได้โดยลำพังอย่างสิทธิ์ขาด
content: และยังความเจริญให้ไพศาลยิ่งขึ้น จึงมีพระบรมราชโองการดำรัสสั่ง ให้ตราพระราชบัญญัติเพิ่มเติมไว้สืบไปดังนี้
sectionNo: 1
content: มาตรา ๑ พระราชบัญญัตินี้ให้เรียกว่าพระราชบัญญัติว่าด้วยสภากาชาดไทยเพิ่มเติม พระพุทธศักราช ๒๔๖๓
sectionNo: 2
content: มาตรา ๒ ให้เริ่มใช้พระราชบัญญัตินี้เป็นกฎหมายตั้งแต่วันที่ได้ประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้สภานายกหรือสภานายิกา เมื่อได้รับอนุมัติและความยินยอมของคณะกรรมการแห่งสภาแล้ว มีอำนาจวางข้อบังคับว่าด้วยความประสงค์ ว่าด้วยระเบียบการปกครองและวิธีดำเนินการของสภา ว่าด้วยการกำหนดจำนวนและการเลือกตั้งกรรมการ
sectionNo: 3
content: ว่าด้วยการประชุมและวิธีปรึกษาการของกรรมการและว่าด้วยการเรี่ยไรเงินและเก็บเงินจากสมาชิก บรรดาข้อบังคับซึ่งได้วางขึ้นไว้ดังกล่าวนั้น เมื่อได้นำลงประกาศในราชกิจจานุเบกษาแล้ว ให้ฟังว่าเป็นอันใช้ได้โดยชอบด้วยกฎหมาย ตั้งแต่วันที่ได้ประกาศให้ทราบนั้นเป็นต้นไป
sectionNo: 4
content: มาตรา ๔ ตั้งแต่วันที่เริ่มใช้พระราชบัญญัตินี้เป็นต้นไป ให้ยกเลิกข้อความในพระราชบัญญัติว่าด้วยสภากาชาดไทย พระพุทธศักราช ๒๔๖๑ แต่เฉพาะส่วนที่เป็นปฏิปักษ์ต่อบทแห่งพระราชบัญญัตินี้ หรือต่อข้อบังคับซึ่งสภานายกหรือสภานายิกาได้วางไว้ โดยอาศัยอำนาจตามความในพระราชบัญญัตินี้เสียทั้งสิ้น
sectionName: วันที่ประกาศ
content: ประกาศมา ณ วันที่ ๒๑ ตุลาคม พระพุทธศักราช ๒๔๖๓
sectionName: รัฐธรรมนูญแก้ไขเพิ่มเติมว่าด้วยนามประเทศ พุทธศักราช 2482
content: รัฐธรรมนูญแก้ไขเพิ่มเติมว่าด้วยนามประเทศ พุทธศักราช ๒๔๘๒
sectionNo: 2
content: มาตรา ๒ ให้ใช้รัฐธรรมนูญนี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ นามประเทศนี้ให้เรียกว่า ประเทศไทย และบทแห่งรัฐธรรมนูญหรือกฎหมายอื่นใด ซึ่งใช้คำว่า สยาม ให้ใช้คำว่า ไทย แทน